**Innealtóir Déantúsaíochta – Sainchuntas Poist – Dréachtú i mBréagriocht 6.12.21**

***Bí páirteach i gcuideachta nuálach agus forásach san Iarthar!***

Cuideachta nuálach deartha, déantúsaíochta agus tástála is ea ÉireComposites atá ag plé le hábhair chomhchodacha éadroma, ardfheidhmíochta, snáithín-threisithe, agus bonn ardchaighdeáin custaiméirí idirnáisiúnta acu de bhreis agus 70 cuideachta sna hearnálacha aeraspáis, fuinnimh in-athnuaite agus uathghluaisneacha. Tá saoráidí creidiúnaithe aeraspáis déantúsaíochta agus tástála bunaithe ag ÉireComposites (www.ÉireComposites.com) i nGaillimh, Éire, agus tá maoin intleachtúil shuntasach acu i ndéantúsaíocht agus in uirlisiú d’ábhair chomhchodacha.

Tá folúntas anois againn d’Innealtóir Meicniúil le taithí i bhforbairt gnó. Féach thíos na freagrachtaí a bheidh i gceist:

* Pleanáil agus feidhmiú tionscadal
* Trealamh tástála a dhearadh
* Modhanna tástála agus nósanna imeachta oibríochta a fhorbairt
* Ábhair agus próiseas a fhorbairt
* Meastóireacht & anailís ar thorthaí tástála
* Dul i gcomhairle le custaiméirí
* Tuarascálacha tionscadail a ghiniúint
* Cláir thaighde a shainiú don chuideachta agus tograí taighde a fhorbairt. Oibriú le heagraíochtaí ar nós Gníomhaireacht Spáis na hEorpa, An Coimisiún Eorpach agus Údarás Fuinnimh Inmharthana na hÉireann.
* Tacú leis an bpróiseas luachana trí oibriú ar phraghsáil do thionscail Aeraspáis agus neamh-aeraspáis araon
* Tacú le hionduchtú tionscadail agus bainistíocht tionscadail lena chinntiú go bhfuil an chumraíocht i bhfearas sula gcuirfear ar aghaidh é lena fheidhmiú.
	+ Oibriú le Díolacháin & CCO chun a chinntiú go bhfaighidh na cliaint tuiscint ar ionchais, táirgí insoláthartha, spleáchais agus rioscaí, go dtabharfar eolas soiléir faoin dul chun cinn, agus go dtiomáinfear an próiseas forbartha atá ag EireComposites do tháirgí nua chun iad a sheachadadh de réir sceidil agus buiséid do na páirtithe go léir agus do na páirtithe leasmhara.
	+ Measúnú a dhéanamh ar na táirgí insoláthartha eochairthionscadail go léir, ar an scóip agus ar an táirge deiridh chun inrianaitheacht na riachtanas, ardchaighdeán agus inghlacthacht na gcliant a chinntiú.
	+ Acmhainní tionscadail a chinntiú agus comhairle a thabhairt faoin tacar sainscileanna is fearr chun cloí le riachtanais, achair ama agus buiséad an tionscadail.
* A bheith ag lorg deiseanna go leanúnacha chun sástacht na gcustaiméirí a mhéadú agus chun caidrimh le custaiméirí a dhaingniú ag obair go dlúth leis an CCO trí stór eolais a bhunú faoi ghnó, eagraíocht agus spriocanna gach cliant.

Beidh an tInnealtóir Meicniúil ag obair leis na foirne innealtóireachta agus díolacháin araon. Tuairisceoidh an t-innealtóir meicniúil go díreach don CCO. Mar gheall ar an mbunachar cliant d’ardchaighdeán atá ag EireComposites agus an dáimh a bheith ag obair le cuideachtaí nuálacha, beidh deis agat do chuid scileanna a fhorbairt trína bheith ag obair ar theicneolaíochtaí ceannródaíocha.

Beidh siad seo a leanas ag an iarrthóir a roghnófar:

* Céim san innealtóireacht, innealtóireacht mheicniúil a bheadh inmhianaithe.
* Bheadh eolas maith ar bhainistíocht gnó inmhianaithe.
* Dearcadh spriocthiomáinte agus mian láidir rathúlachta.
* Scileanna láidre cumarsáide agus tionchair mar aon le cumas a bheith in ann lucht tionchair iolracha a bhainistiú.
* Cumas láidir chun fadhbanna a réiteach go heolaíoch agus go daingean lena chinntiú go ndéanfar na réitigh teicniúla agus caighdeáin is fearr chun tacú le seachadadh táirgí agus tionscadail.

Caithfidh an t-iarrthóir ionchasach a bheith in ann cur chuige gairmiúil a léiriú, a bheith féinspreagtha, go maith mar bhall foirne agus mar chumarsáidí, a bheith fonnmhar agus sásta a riar scileanna a nuashonrú i réimsí lárnacha gnó na cuideachta.

Seol do litir mhínithe agus do CV chuig [hr@eirecomposites.com](file:///C%3A%5CUsers%5CM%20NI%20Chadhain%5CAppData%5CLocal%5CMicrosoft%5CWindows%5CINetCache%5CContent.Outlook%5CRKT5BDNH%5Chr%40eirecomposites.com)

**Buntáistí:**

* Rochtain éasca – 25 nóim ó Chnoc na Cathrach
* Páirceáil & Ceaintín ar an láthair
* Cuirfear éadaí oibre ar fáil
* Imeachtaí/tionscnaimh Folláine agus Foirne
* Oiliúint
* Árachas ‘bás le linn seirbhíse’/saoil.
* Asbhaintí Pinsin / PRSA.